भारतीय जनता पार्टी के राष्ट्रीय प्रवक्ता शहनवाज हुसैन भी रविवार सुबह एमवाय अस्पताल पहुंचे। उन्होंने बताया बच्ची के स्वास्थ्य को देखते हुए किसी को भी उससे मिलने की इजाजत नहीं है। इसलिए उन्होंने भी सिर्फ माता-पिता से ही मुलाकात की है। राशि जमा होने की जानकारी भी ली है। माता-पिता ने राशि के बजाय सजा की बात भी कही है। उन्होंने कहा आरोपी को फास्ट ट्रेक कोर्ट से फांसी की सजा होगी। दुख की बात यह है कि समाज में इस तरह के भेड़िये रहते हैं। यहां के समाज ने तो ऐसे लोगों को दफनाने से भी मना किया है। बच्ची जल्द स्वस्थ होगी।